ટીમ રેન્કિંગની વાત કરીએ તો ભારત 113 અંક લઇને દક્ષિણ આફ્રીકાની સમકક્ષ બીજા સ્થાન પર યથાવત છે. જોકે, દક્ષિણ આફ્રીકાની પાસે ઓસ્ટ્રેલિયા (114)ને પછાડીને ટોપ પર પહોંચવાની તક છે કારણ કે તેને બુધવારથી ન્યૂઝીલેન્ડની વિરુદ્ધ ત્રણ મેચોની વનડે શ્રેણી રમવાની છે. શ્રેણી 3-0થી જીતવા પર દક્ષિણ આફ્રીકા ઓસ્ટ્રેલિયાથી એક રેટિંગ અંક આગળ પહોંચી જશે. બીજી તરફ જો ન્યૂઝીલેન્ડ શ્રેણી જીતે છે તો પાકિસ્તાનને પછાડીને છઠ્ઠા સ્થાન પર પહોંચી જશે. હાલમાં પાકિસ્તાન અને ન્યૂઝીલેન્ડ બંનેના 98 રેટિંગ અંક છે, પરંતુ પોઇન્ટની બાદની ગણતરીના આધારે ન્યૂઝીલેન્ડ સાતમાં સ્થાને આવે છે.